ยังอยู่ที่ kinosaki กันต่อนะคะ เนื่องจากย่านนี้เป็นย่านเล็กๆไม่ใหญ่โต. เราก็เลยเดินเท้าสำรวจไปตามที่เที่ยวต่างๆให้หนำใจก่อนจะไป check-in แช่ออนเซนกัน 

เดินเรียบไปตามเส้นคลองตรงกลางเมือง. ช่วงนี้จะมีร้านขายของฝาก ของจุ๊กจิ๊ก. ของทานเล่นให้แวะทานกันระหว่างเดินเที่ยวชมเมือง. และเดินไปแช่ออนเซนในแต่ละบ่อ  โดยร้านจะเป็นแนวขนม local  homemade กุ๊กกิ๊กหน่อย   เราแอบหาข้อมูลขนมจาก tabelog มาล่วงหน้าตามภาษาเด็กติดขนมหวาน   แล้วก็พบ pudding เจ้านึงอยู่ใน rank. ต้นๆเลย. เดินผ่านหน้าร้านเลยแวะทานค่ะ

จริงๆร้านนี้มีขนมอีกหลายอย่างให้เลือกทาน. แต่เราปักใจกะพุดดิ้งไปแล้วตั้งแต่หาข้อมูลมา. เลยสั่งแค่พุดดิ้งอย่างเดียวมาลอง.  จำราคาไม่ได้. ประมาณ 4-500 เยน 

ในร้านมีที่นั่งเป็นเคาเตอร์บาร์เล็กๆนั่งได้ประมาณ 4 ที่นั่ง หน้าร้านมีม้านั่งตัวเล็กๆอีกตัว ซึ่งมุมนี้ผ่านไปทีไรจะเต็มตลอดเพราะนั่งกินขนมไป. มองคลองไปมันบรรยกาศดีมากก

ตัวพุดดิ้งมีความหอมนมชัดเจน. เนื้อเนียนนุ่มมาก. ตัวชั้นคาราเมลด้านล่างก็ทำได้อร่อยค่ะ. ทานเสร็จก็อย่าลืมทิ้งขวด แยกขยะตามถังที่วางไว้. นี่ถ้าไม่ติดว่าต้องเที่ยวต่ออีกหลายเมือง. อยากจะหิ้วกลับบ้านมาทานต่อจริงๆค่ะ